Na temelju članka 28. stavka 1. Zakona o komunalnom gospodarstvu („Narodne novine” br. 26/03 – proč. tekst, 82/04, 110/04 – Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) i članka 32. Statuta Općine Garčin (“Službeni vjesnik Brodsko-posavske županije” broj 09/09 i 5/13), Općinsko vijeće Općine Garčin, na svojoj 5. sjednici održanoj 15. prosinca 2017. godine donosi

**DRUGE IZMJENE I DOPUNE PROGRAMA**

održavanja komunalne infrastrukture u 2017. godini

Članak 1.

Ovim Programom određuje se održavanje komunalne infrastrukture u 2017. godini na području Općine Garčin za komunalne djelatnosti:

1. odvodnja atmosferskih voda,
2. održavanje čistoće u dijelu koji se odnosi na čišćenje javnih površina,
3. održavanje javnih površina,
4. održavanje nerazvrstanih cesta,
5. održavanje groblja,
6. javna rasvjeta.

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarenje programa, s naznakom izvora financiranja.

Članak 2.

U 2017. godini održavanje komunalne infrastrukture iz članka 1. ovog Programa u Općini Garčin obuhvaća:

1. Odvodnju atmosferskih voda

* čišćenje cestovnih kanala

Sredstva za izvršenje radova predviđaju se u iznosu od 20.000 kn, a financirat će se iz sredstava proračuna Općine Garčin.

1. Održavanje čistoće koje se odnosi na čišćenje javnih i zelenih površina

- redovito košenje trave i čišćenje parkova i površina ispred objekata u vlasništvu općine i površina ispred napuštenih kuća u svim mjesnim odborima

Sredstva za izvršenje radova predviđaju se u iznosu od 20.000 kn, a financirat će se ih sredstava Proračuna Općine Garčin.

1. Održavanje nerazvrstanih cesta

* nasipavanje nerazvrstanih cesta kamenom
* održavanje nerazvrstanih cesta u zimskom periodu

Sredstva za izvršenje radova predviđaju se u iznosu od 640.000,00 kn, a financirat će se iz Proračuna općine Garčin.

1. Održavanje groblja

* redovito košenje i odvoz smeća s mjesnih groblja

Sredstva za izvršenje radova navedenih u ovoj točki predviđaju se u iznosu od 40.000,00 kn, a financirat će se iz sredstava Proračuna Općine Garčin.

1. Javna rasvjeta

* troškovi zamjene rasvjetnih tijela,
* troškovi postavljanja novih rasvjetnih tijela
* troškovi potrošnje električne energije za javnu rasvjetu

Sredstva za izvršenje radova navedenih u ovoj točki predviđaju se u iznosu od 380.000,00 kn, a financirat će se iz sredstava komunalne naknade.

Članak 3.

Sredstva iz članka 2. ovog Programa u iznosu od 1.100.000,00 kuna raspoređuju se i troše za pojedine namjene u skladu s dinamikom ostvarenja prihoda.

Članak 4.

Ovaj Program stupa osmog dana od dana objave u „Službenom vjesniku Brodsko-posavske županije”.

OPĆINSKO VIJEĆE

OPĆINE GARČIN

Predsjednik Općinskog vijeća

Mato Jerković

KLASA: 021-01/17-01/22

URBROJ: 2178/06-01-17-1

Garčin, 15. prosinca 2017.god.